Diari Oficial de la Generalitat Valenciana


Sumari del DOGV 6382, del 22-10-2010 (2010/11553)

RESOLUCIÓ de 13 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.000 m² de superfície, situada a Gandia (València), carrer La Goleta, on s'ubica el centre de salut Gandia Grau, realitzada per l'ajuntament del dit municipi a favor de la Generalitat per a regularitzar la situació patrimonial del centre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11094


Data del document
:   13-10-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.000 m² de superfície, situada a Gandia (València), carrer La Goleta, on s'ubica el centre de salut Gandia Grau, realitzada per l'ajuntament del dit municipi a favor de la Generalitat per a regularitzar la situació patrimonial del centre. [2010/11327]  
L'Ajuntament de Gandia, en sessió plenària realitzada el dia 29 de març de 2010, va acordar la cessió gratuïta a la Generalitat de la parcel·la de la seua propietat, de 1.000 m² de superfície, situada al carrer La Goleta de la dita població, on es troba ubicat el centre de salut Gandia Grau. Tal i com consta en l'acord mencionat, l'immoble té caràcter de domini públic.  
A proposta de la Conselleria de Sanitat, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a regularitzar la situació patrimonial del centre de salut.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Gandia de la parcel·la de 1.000 m² de superfície situada al carrer La Goleta de la dita població, on s'ubica el centre de salut Gandia Gray, que confronta: nord, sud, est, i oest. resta de la finca de la qual se segrega; registral 64988, que és part de la parcel·la de terreny destinada a Xarxa Primària d'Equipaments Comunitaris.  
Consta inscrita en el Registre de la Propietat de Gandia 4 al tom 2083, llibre 1311, foli 23, finca 82774, inscripció 1ª.   
Referència cadastral: 6157970WR0388T3326EF.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Gandia, s'efectua amb la condició de destinar la parcel·la a centre de salut, i queda subjecta al que disposa l'article 37 de la Llei 14/2003, de Patrimoni de la Generalitat. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'ajuntament i enviada com a sol·licitud de reversió a la Conselleria d'Economia Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 13 d'octubre de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa